Euro kurss kerkis eile pärast mitmepäevast langust, sest on väga tõenäoline, et Euroopa Keskpank langetab täna toimuval nõukogu koosolekul baasiintressi vähemalt veerandi protsendipunkti võrra. Intressikärpe ootuseks annab põhjust eurotsooni kahe suurema liikmesriigi Saksamaa ja Prantsusmaa inflatsiooni aeglustumine. Saksamaal langesid jaehinnad oktoobris 0,3 protsenti võrreldes septembriga. Aastane tarbijahinnaindeks oli 2,0 protsenti. Nii aeglane oli inflatsiooni tempo viimati rohkem kui aasta tagasi. Prantsusmaa tarbijahinnaindeks on aga kuue kuu madalaimal tasemel.
Saksamaa kuus juhtivat majandusinstituuti teatasid esmaspäeval, et riik on ?majanduskriisi lävel? ning alandasid selle aasta majanduskasvu prognoosi varasemalt 2,1 protsendilt 0,7-le. Kõik kokku lubabki oletada, et keskpanga intressikärbe tuleb juba täna.